Diari Oficial de la Generalitat Valenciana


Sumari del DOGV 3275, del 30-06-1998 (1998/5014)

RESOLUCIÓ de 4 de juny de 1998, del director general d'Interior, per la qual es dóna publicitat a la convocatòria i a les bases per a la provisió, pel sistema de lliure designació, del lloc d'interventor de l'Ajuntament d'Elx.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3275

Data del DOGV
:   30-06-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/5014


Data del document
:   04-06-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 4 de juny de 1998, del director general d'Interior, per la qual es dóna publicitat a la convocatòria i a les bases per a la provisió, pel sistema de lliure designació, del lloc d'interventor de l'Ajuntament d'Elx. [1998/X5014]
  
Efectuada per l'alcaldia de l'Ajuntament d'Elx la convocatòria per a la provisió, pel sistema de lliure designació, del lloc d'interventor de dita corporació, i aprovades pel ple les bases d'aquesta, en sessió celebrada el 16 de setembre de 1994 i modificades en sessió de 23 de febrer de 1998, de conformitat amb allò que s'ha disposat en l'article 99.2 de la Llei 7/1985, de 2 d'abril, Reguladora de les Bases de Règim Local, l'article 28 del Reial Decret 1732/1994, de 29 de juliol i l'article 3.1 del Decret 159/197, de 29 d'abril, del Govern Valencià, resolc:
  
Primer
  
Donar publicitat a la convocatòria per a la provisió, pel sistema de lliure designació, del lloc d'interventor de l'Ajuntament d'Elx, i les bases que han de regir aquesta, que s'indiquen en l'annex de la present resolució.
  
Segon
  
La convocatòria i les bases a què es refereix aquesta resolució, podran ser impugnades segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a partir de la publicació del seu extracte en el Boletín Oficial del Estado.
  
València, 4 de juny de 1998.- El director general d'Interior: José Luis Villanueva Muñoz.
  
Bases que regiran la convocatòria per a proveir el lloc de treball d'interventor de l'Ajuntament d'Elx, entre funcionaris d'administració local, amb habilitació de caràcter nacional, categoria superior, comprensives del text originari, aprovat per acord del Ple de 16 de setembre de 1994, i de les modificacions introduïdes pel mateix òrgan, amb data 23 de febrer de 1998.
  
1. Objecte
  
Les presents bases tenen per objecte regular la convocatòria, per a la provisió, pel sistema previst en l'article 99.2 de la Llei 7/85, de 2 d'abril, Reguladora de les Bases de Règim Local, segons la redacció donada per la Llei 10/1993 (BOE de 22/04/93), i Reial Decret 1.732/1994, de 29 de juliol, del següent lloc reservat a funcionaris d'administració local, amb habilitació de caràcter nacional.
  
Denominació del lloc: interventor, classe primera
  
2. Caràcter del lloc
  
2.1. El lloc a cobrir es troba inclòs en el Catàleg de Llocs de Treball i modificacions aprovada per la corporació, en sessions de 27 de desembre de 1993 i 16 de setembre de 1994.
  
2.2. El complement de destinació assignat és el corresponent al nivell 30 i el seu sistema de provisió el de lliure designació.
  
2.3. El complement específic anual fixat per al lloc d'interventor és de 3.171.612. pessetes.
  
3. Requisits
  
3.1. Seran requisits indispensables per a concórrer a la convocatòria i poder exercir el lloc, en cas de ser nomenat:
  
3.1.1. Estar integrat en la subescala d'intervenció-tresoreria, categoria superior.
  
3.2. Això no obstant, en atenció al que preveu la disposició transitòria primera, número 2.e), del Reial Decret 1.174/87, de 18 de setembre, sobre Règim Jurídic dels Funcionaris d'Administració Local, amb habilitació de caràcter nacional, també hi podran concórrer als llocs d'interventor, els interventors d'Administració local de primera, no integrats en l'habilitació nacional.
  
4. Convocatòria
  
4.1. La convocatòria serà tramesa per l'Alcaldia a l'administració autonòmica, per a la seua íntegra publicació en el Diari Oficial de la Generalitat Valenciana.
  
4.2. El òrgan competent de la Comunitat Autònoma trametrà la convocatòria a la Direcció General de la Funció Pública, a la qual correspon disposar la publicació d'un extracte d'aquesta en el Boletín Oficial del Estado.
  
5. Sol·licituds
  
5.1. Les sol·licituds es dirigiran a la Presidència de la corporació, i es presentaran en el Registre General d'aquesta dins dels 15 dies naturals següents al de la publicació de la convocatòria en el Boletín Oficial del Estado.
  
Les instàncies també podran presentar-se en la forma que determina l'article. 38/4, de la Llei de Règim Jurídic de les Administracions Públiques i del Procediment Administratiu Comú.
  
5.2. A més del contingut mínim previst en l'article 70.1, de la Llei 30/1992, de Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el nombre de registre personal, la situació administrativa en què es trobe el sol·licitant i la seua destinació actual.
  
5.3. Juntament amb la sol·licitud, els aspirants acompanyaran el seu currículum vitae, en què constaran els títols acadèmics, els anys de servei, els llocs de treball exercits en l'administració, els estudis i els cursos realitzats, altres mèrits que s'estime oportú posar de manifest i la seua acreditació documental.
  
6. Comissió d'avaluació
  
Estarà integrat pels següents membres:
  
President:
  
Sr. Diego Maciá Antón, alcalde-president.
  
Suplent: Sr. Carlos González Serna.
  
Vocals:
  
- Dos funcionaris de carrera designats per l'Alcaldia:
  
Titulars: Sr. Antonio Martínez Gómez i Sr. José Ignacio Fernández Martín.
  
Suplents: Sr. Enrique José Pineda Pérez i Sr. Eduardo Medina Correcher.
  
- Un representant de l'administració Autonòmica:
  
Titular: Sr. Andrés Calvo Guardiola.
  
Suplent: Sr. Esteban Capdepón Fernández.
  
- Un vocal a proposta de la representació sindical:
  
Titular: Sr. Vicente Díez Machín.
  
Suplent: Sr. Lorenzo Quiles Soler.
  
- El Sr. interventor de Fons Accidental, Sr. Víctor Martí Valero.
  
Secretari.
  
Titular: el secretari de la Corporació, Sr. Lucas Alcón Zaragozá.
  
Suplent: la cap de Secció de Personal, Sra. Socorro Copado Guardiola.
  
7. Nomenament
  
7.1. Conclòs el termini de presentació de sol·licituds, la Presidència de la Corporació procedirà ?si fa el cas, i prèvia constatació de la concurrència dels requisits exigits en aquestes bases- a dictar resolució en el termini d'un mes, des de la finalització del termini abans citat. Dita resolució es motivarà amb referència al compliment, per part del candidat elegit, dels requisits i especificacions exigides en la convocatòria i de la competència per a procedir al nomenament. En tot cas haurà de quedar acreditada en el procediment, com a fonament de la resolució adoptada, l'observança del procediment degut.
  
7.2. De la resolució, se'n retrà compte al Ple de la corporació i es traslladarà a l'òrgan competent de la Comunitat Autònoma, i a la Direcció General de la Funció Pública del Ministeri per a les Administracions Públiques, a la qual correspon l'anotació en el registre corresponent i la seua publicació en el Boletin Oficial del Estado.
  
8. Presa de possessió
  
Les terminis per a la presa de possessió seran els mateixos que els establits per als funcionaris, amb Habilitació Nacional, nomenats en virtut del procediment de concurs, previst en l'article 23 del Real Decret 1.732/1994, de 29 de juliol.
  
9. Recursos